Lav et referat af nedenstående tekst:

Tekst:
Humøret er højt til åbent hus hos Nordjyllands Ultra Light Flyveklub søndag eftermiddag. - Det bliver godt, det er jeg sikker på, lyder det fra Yadvinder Singh, som i dagens anledning er mødt op hos flyveklubben i Brønderslev for at få en prøvetur i det ultralette fly. - Jeg synes, det kunne være spændende at prøve at flyve i sådan en rigtig flyver, fordi jeg har fløjet som paraglider. Så tænkte jeg: "Ej nu må jeg prøve noget nyt," fortæller Yadvinder Singh, som til dagligt er procestekniker hos Carletti. En smagsprøve på drømmen Under en høj blå himmel og lidt blæst er Yadvinder Singh klar til at snuse til drømmen om at blive fritidspilot. - Jeg skal prøve at finde ud af, om jeg kan flyve med sådan en. Fordi lysten har jeg, men jeg skal også se, om jeg har evnerne. Hvis jeg har det, så skal jeg være medlem og flyve sådan én. Flyveklubben i Brønderslev håber på, at flere har lyst til at tage flycertifikat hos dem. - Ultraletflyvning kan det, at man kommer op og oplever den frihed, det er at flyve - alt sammen på et økonomisk overkommeligt budget, fortæller Svend Rafn, der er uddannelsesansvarlig hos Nordjyllands Ultra Light Flyveklub. Det koster mellem 35.000 og 40.000 kroner at få flycertifikat til det ultralette fly, hvor man skal igennem teori og praktiske prøver. De fleste kan være med Ifølge flyveklubbens uddannelsesansvarlige kræver det ingen specielle evner at lære at flyve. - Der er mange, der har den opfattelse, at det er svært at flyve - det er det faktisk ikke. Det er samme koncept som at tage kørekort til en bil, der er bare lidt flere teoriprøver. Man tager det oppefra og ned, og har man interessen, så er det nemt, fortæller Svend Rafn. Sammen med en instruktør tager Yadvinder Singh en rundflyvning over området. Efter et kvarter i luften, lander flyveren på klubbens landingsbane igen. - Den lå ikke roligt i luften - den dansede. Det var en fantastisk tur, konstaterer Yadvinder Singh og fortsætter: - Drømmen er den samme, den kan kan ikke blive større. Jeg skal op at flyve.

Referat:
Yadvinder Singh tog i dag de første skridt mod at opfylde drømmen om et flycertifikat til et ultralet fly.